Zoznam mýtických kráľov Élidy

Staré grécke báje hovoria, že prvým kráľom Élidy bol Aethlios, syn najvyššieho boha Dia (alebo AiolaPausanias, Periégésis tés Hellados, 2,18,4.) a Prótogeneie, dcéry Deukalióna.Hyginus, Fabulae 155.Apollodoros, Bibliotheca, 1,7,2. Jeho nástupcom sa stal syn Endymión. Po ňom vládol Epeios, ktorého menom potom ľud nazval svoju krajinu.Pausanias, Periégésis tés Hellados, 5,1,4. Élida (Élis) dostala svoje meno za vlády Éleia, syna Epeiovej sestry Eurykydy a boha Poseidóna.Pausanias, Periégésis tés Hellados, 5,1,8. Po Éleiovi vládlo v Élide ešte niekoľko miestnych kráľov, až kým Peloponéz nedobyli Dóri vedení Heraklovcami.

Podľa mýtov si Heraklovci Élidu podmanili dve generácie po trójskej vojne. Antický autor Apollodoros z Atén uvádza, že v čase keď sa Dóri s Heraklovcami chystali na posledný pokus dobyť Peloponéz, stretol Oxyla pri putovaní jeden z ich vodcov Temenos, ktorému veštba doporučila, aby si za vodcu zvolili trojokého a zabezpečili si tak úspech vojenskej výpravy. Keďže Oxylos putoval krajinou na koni (alebo oslovi), ktorý mal jedno oko, Temenos usúdil, že sa veštba vzťahuje na neho a preto ho presvedčil, aby sa k nim pridal.

Po úspechu vojenskej výpravy ho za podporu zvolili za kráľa Élidy. Hneď ako sa Oxylos stal kráľom, usporiadal v Olympii hry, ktoré tam kedysi založil Herakles (alebo Pelops) a znova ich vrátil do povedomia ľudí. Hry v Olympii sa však po smrti Oxyla pre rozbroje v Grécku opäť nekonali. Obnovil ich až jeho potomok, élidský kráľ Ifitos.Pausanias, Periégésis tés Hellados, 5,4,5.

Oxylos sa oženil s Pieriou a mal s ňou dvoch synov, Aitóla a Laia. Aitóla, ktorý zomrel mladý, rodičia pochovali neďaleko OlympiePausanias, Periégésis tés Hellados, 5,4,4. a ich druhý syn Laias sa stal dedičom trónu. 


Nasledujúci zoznam uvádza mená kráľov Élidy, chronologicky zoradených tak, ako ich zaznamenali grécke mýty.
 Obdobie vlády (letopočty sú fiktívne)  Meno panovníka  poznámky   Aethlios  syn najvyššieho boha Dia (alebo Aiola)   Endymión  syn Aethlia (alebo boha Dia)Pausanias, Periégésis tés Hellados, 5,1,3.   Epeios   syn Endymióna, s Anaxirhoé mal dcéru Hyrminu Pausanias, Periégésis tés Hellados, 5,1,6.  Aitólos  brat Epeia, pre neúmyselnú vraždu sa musel vzdať trónu  Éleios  syn Epeiovej sestry Eurykydy a boha Poseidóna.  Augeias  syn Éleia (podľa inej verzie syn boha Hélia)Pausanias, Periégésis tés Hellados, 5,1,9.  Fyleus  syn AugeiaPausanias, Periégésis tés Hellados, 5,1,10.  Aktor  brat AugeiaPausanias, Periégésis tés Hellados, 5,1,11.cca 1200 pred Kr.  Agasthenes Amfimachos Thalpios  Agasthenes bol syn Augeia, Amfimachos, syn Kteata a Thalpios syn Euryta, vládli spoločne.Pausanias, Periégésis tés Hellados, 5,3,3.  Polyxenos  syn AgasthenaPausanias, Periégésis tés Hellados, 5,3,4.  Amfimachos II.   syn Polyxena  Éleios II.  syn AmfimachaPausanias, Periégésis tés Hellados, 5,3,5.  Oxylos  syn Haimóna, syna  Thoanta.Pausanias, Periégésis tés Hellados, 5,3,6. (alebo podľa inej verzie syn AndraimónaApollodoros, Bibliotheca, 2,8,3.)  Laias  syn Oxyla a Pieriecca 800 pred Kr.   Ifitos Ifitos bol v mýtoch obnoviteľ olympijských hier založených Heraklom (alebo Pelopom).  Rok ich založenia, 776 pred Kr. sa stal východiskovým rokom starovekého gréckeho kalendára.

V Élide medzi svahmi Kronovho vrchu a meandrami rieky Alfeios, na mieste zvanom Olympia, sa potom prostredníctvom športových slávností upevňovalo vedomie spolupatričnosti Grékov. Olympijské hry sa tak stali najväčšou kultúrnou a spoločenskou udalosťou celého gréckeho sveta. Čo sa však týka ich obnoviteľa kráľa Ifita, je rovnako zahalený do polomýtickej hmly ako jeho údajný súčasník spartský zákonodarca Lykurgos.

 Referencie a bibliografia 

Élis
Kategória:Grécka mytológia